Peugeot 406

Peugeot 406 er en mellomklassebil fra Peugeot som ble produsert i årene 1995 til 2005.

Historikk 
I den første modellen omfattet motorprogrammet i Norge fire bensinmotorer: 1,8 16V med 110 hk, 2,0 16V med 132 hk, 2,0 8V Turbo med 147 hk og 3,0 24V V6 med 190 hk. Dertil kom to dieselmotorer: en 1,9 med 90 hk og en 2,1 med 12 ventiler og 109 hk. I enkelte andre land fantes også en 1,6 8V med 88 hk og en 1,9 SD med 75 hk.

406 fantes i tre karosserivarianter: en sedan, en stasjonsvogn og en coupé. Stasjonsvognen kunne fås med enten 5 eller 7 sittepasser samt som varebil på grønne skilt. I 7-personers utgaven besto de to siste sittepasser av et dobbeltsete, plassert i bagasjerommet motsatt kjøreretningen.

Oktober 1995: Peugeot 406 sedan presenteres på det norske marked som 1.8 med 110 hk og 2.0 med 132 hk. I utlandet fantes også en 1.6 med 88 hk.

Februar 1996: Motorprogrammet utvides med dieselmotorer på 1.9 og 2.1 liter med hhv. 90 og 109 hk. Senere på året følger lavtrykksturbomotoren med 147 hk, som også ble brukt i de større Peugeot 605 og 806.

1997: Fra modellåret '97 fikk sedanen nå selskap av en coupé og en stasjonsvogn. Dessuten ble motorprogrammet utvidet med 3.0 V6 med 190 hk.

I 1998 kom det en ny basismodell med en 8-ventilers 1.8 bensinmotor og 90 hk, og 2.0 Turbo utgikk.

I mai 1999 kom det et mindre facelift, som blant annet medførte et litt endret motorprogram: 1.8 16V fik 116 hk, 2.0 16V fik 135 hk og 3.0 V6 fik 207 hk. De to dieselmotorene på 1,9 og 2,1 liter med forkammer ble erstattet av den nye 2.0 liters HDi motor fra Citroën og Peugeot med 109 hk.

Basismodellen med 90 hk utgikk i 2000.

2001 bød på to nyheter i form av en 2.0 HPi med direkte bensininnsprøytning og 140 hk, samt en 2.2 HDi med 133 hk fra den større Peugeot 607, som hadde partikkelfilter som standardutstyr. I tillegg kunne partikkelfilter også fås som ekstrautstyr til 2.0 HDi, hvis effekt nå ble nedsatt fra 109 til 107 hk.

Peugeot 406 sedan og stasjonsvogn ble i 2004 avløst av Peugeot 407. Coupémodellen fortsatte likevel frem til 2005, hvor Peugeot 407 kom som coupé.

Utstyrsvarianter i Norge

Utstyrsvarianter for den første modell, før facelift (1995-1999) 

SL – Laveste utstyrsmodell, fantes kun i 1.8 og 1.9TD og årgangene 95-97. Modellen hadde bl.a setevarme og fjernbetjent sentrallås.

SR – Erstattede SL, fantes fra 97-99 i 1.8, 1.9TD, 2.0 HDi og 2,1TD Utstyr som SL, og i tillegg med el-ruter foran, turteller og velourtrekk.

ST – Kunne fås fra 95-99 og til 1.9TD, 2.0, 2.0 HDi og 2.1TD. Samme utstyr som SR, og i tillegg med treinnlegg på instrumentbordet samt dørhåndtak i bilens farge.

SV – Topmodellen, som kunne fås fra 95-99, til 2.0, 2.0 Turbo, 2.1TD, samt 3.0. Samme utstyr som ST, og i tillegg med speil i bilens farge, el-ruter foran og bak, el-speil, tåkelykter foran, fjernbetjent sentrallås med superlås, regnsensor, lyktevaskere, olje stand/temp. måler, utendørstemp. måler, treinnlegg på instrumentbord og alle dører.

Utstyrsvarianter for den faceliftede modell (1999-2004) 

SR – Laveste utstyrsmodell, kunne fås fra 99-00 og til 1.8, 2.0 og 2.0 HDi. Av utstyr hadde den airconditioning, fjernbetjent sentrallås, setevarme, velourinntrekk, el-ruter foran, turteller og speil i bilens farge.

ST – Kunne fås fra 99-03 og til 1.8, 2.0, 2.0 HDi og 2.2. Utstyr samme som SR, og derutover helautomatisk klimaanlegg, el-ruter foran og bak, tåkelykter foran, innfargede dørhåndtak, el-speil, regnsensor, armlene og treinnlegg. Fra 2002 fikk den dessuten kjørecomputer.

SV – Topmodellen fra 99-00. Utelukkende til 3.0, og hadde samme utstyr som ST og i tillegg lyktevaskere, armlene, fartspilot.

TS – Erstattet SV som toppmodell i 01-04. Kunne fås med 2.2, 2.2 HDi og 3.0. Samme utstyr som SV og i tillegg med skinnratt, delskinnseter med blått stoff. Blå panellister i stedet for tre.

XS4 – Den siste utstyrsmodellen lansert før 406'en utgikk. Modellen kunne fås fra 03-04 og med 1.8, 2.0, 2.0 HDi og 2.2. Modellen hadde samme utstyr som TS, dog uten delskinnseter, og med grå panellister, samt hvite instrumenter.

Motorer

Peugeot 406 i film 
Peugeot 406 opptrer i filmene Taxi, Taxi 2 og Taxi 3. Etterfølgeren, Peugeot 407, opptrer i filmen Taxi 4.

Bilder 
Klikk på billederne for å se dem i stort format.

Referanser

Eksterne lenker 
 

406
Bilmodeller introdusert i 1995